# Årsberetning for Orange avdeling 2020

## Beskrivelse av avdelingen

* Avdelingen hadde 7 brukere per 31.12.20
* Antall årsverk var 14,2 per 31.12.20, 73 % 3-årige, 6% 1-årige og 13 % ufaglærte
* De fleste brukerne har diagnose innen autismespekteret. Alle trenger individuell tilpasning og tett personal oppfølging til enhver tid.
* Overordnet målsetting er at brukerne skal ha et dagtilbud som de trives i, samtidig skal de ha en aktiv og variert hverdag hvor de kan oppleve mestring. Vi tar sikte på å vedlikeholde og videreutvikle ferdigheter og evner hos brukerne.
* Generelle aktiviteter på avdelingen er fysisk aktivitet, sansestimulering, kommunikasjon og en rekke praktiske arbeidsoppgaver som vaskeri, makulere, vedproduksjon mm.

## Dette har vi arbeidet med i år

* 2020 har selvfølgelig i stor grad vært preget av korona. Det har vært et annerledes år med smittevern i hovedfokus. Vi har gjort vårt ytterste for at alle våre brukere har fått et godt tilpasset tilbud. Ukeplaner og aktiviteter har blitt tilpasset ut ifra smittevernhensyn og vi har funnet gode erstatninger der aktiviteter ikke har vært gjennomførbare.
* På avdelingens planleggingsdag på høsten gjennomførte vi flere NAFO kurs digitalt.
* Personalgruppen har gjennomført en rekke e- læringskurs blant annet; Korona virus, Basale smittevernhensyn, Forebygging av tvang og makt ved utviklingshemning og Psykiske lidelser.
* To ansatte ved avdelingen studerer ved siden av jobben; vernepleier deltid og psykologi. En ansatt fulførte sin Bachelor grad i anvendt psykologi.
* Det jobbes målrettet og strukturert i det daglige og avdelingen fungerer bra sammen som en enhet. Personalgruppen har vært svært tilpasningsdyktige og gjennom et godt og nært samarbeid med alle samarbeidspartnere har vi kommet styrket ut av 2020.

Avdelingsleder

Camilla K Nordahl